Van die Redaksie Archives - Mossview
Category: Van die Redaksie
Home/ Archive for Van die Redaksie
By BylineAdmin on January 20, 2015
Hiermee voeg ek my stem by die wat hulle teleurstelling oor die sluiting van die Eden Express uitgespreek het.
Dit bly altyd hartseer as ‘n projek wat met toewyding, passie en entoesiasme aangepak word, vir watter rede ookal, nie slaag nie.
Ook ek, het die kos rubriek geniet. Is dit dan nie juis agv hulle resepte dat ek vandag die perfek geposjeerde eier vir “Eggs Benedict” kan maak nie !
My beste wense vergesel hulle.
Die skoolvakansie is byna iets van die verlede wat beteken, na ‘n week of wat is alles weer terug na normaal.
Na Normaal !! Wat is normaal …… die gejaag na geld, gejaag in die verkeer- na en van die skool en werkplek, gejaag agter die kinders se skoolaktiwiteite aan, gejaag na geluk en liefde, ‘n gejaag na opwinding, na goeie gesondheid, na rustigheid en vrede, ‘n gejaag na ‘n lewe sonder misdaad, haat en armoede, ‘n gejaag na innerlike vrede, of ‘n gejaag na sukses ???
Hoe jy ookal jou lewe sien, waarna jy streef of waarmee jy besig is – moet nie jouself in dit alles vergeet nie.
2015 is hier…”One life, live it”.
2015 It’s a New Year and another 365 days lies ahead.
Like birds, let us leave behind what we don’t need to carry … pain, sadness, bitterness, fear and regrets.
Fly light – Life is short and precious !
If 2014 didn’t end up the way you planned … just remember …2015 is created specially for you to start afresh … enjoy every new moment !
Ons weet nie wat voorlê, maar wat maak dit saak as jy weet wie die weg en die rigting bepaal ?
God maak hoop, vrede, vreugde, sukses en liefde moontlik vir ons almal, ja ook vir die mense wat volgens die samelewing se gebruike en reëls nie inpas nie.
Elkeen van ons het ‘n doel hier op aarde.
Moenie jouself oordeel en soos ander wil wees nie. Wees positief, kerm en kla minder, luister meer, wees geduldig en dankbaar en lag meer !!
As die lewe druk, druk hom terug !
Het ons nie noual geleer, as jy lag, lag almal saam, maar as jy huil, huil jy alleen.
Wat kies jy ??
En so met ‘n skaterlag gaan ek dan die Nuwe Jaar in.
Ek is só reg vir dit wat kom!
Ons wil almal graag hê, dat dinge maklik moet wees en sonder veel moeite moet gebeur.
Almal en alles plaas klem op gemak deesdae.
Tegnologie – deur die druk van ‘n knoppie gaan ‘n nuwe wêreld voor jou oop, en kan jy toegang hê tot ‘n magdom inligting of kontak maak met mense aan die ander kant van die grootte wêreld …. jy kan hulle selfs sien ! So is dit met die media, kits deurry-restaurante, deur tot deur aflewerings, medikasie, kitsbanke, om maar net ‘n paar voorbeelde te noem.
Vooruitgang met alles wat “kits” is, is wonderlik, so opwindend en tog so gerieflik.
Maar… dit kom met ‘n prys en dis net daar wat jy in die slaggat trap !!
Dis aanloklik en almal om jou het een, so ek wil nie agterbly nie. Wat doen ons, ons trek die bankkaarte nader en koop…dikwels op skuld. Ook skelms skroom nie om hulle kans te waag deur tegnologie te omseil nie.
Hoeveel jongmense weet nog van kosmaak? Dis mos net te maklik om by ‘n deurry- of wegneemete restaurant vinnig iets te koop of te laat aflewer. Maar wat is dan lekkerder as ‘n bord “home cooking”?
Selfone, ag tog so gerieflik, maar o wee….
‘n Tyd gelede sit ek in ‘n “deftige” restaurant langs ‘n tafel met ses persone.
Van die ses sit slegs een man, hoog en droog, duidelik uiters geirriteerd, en toekyk hoe al vyf sy maters sonder ophou besig is op/met hul selfone. En ek wonder …. Het hulle dan regtig niks vir mekaar te sê nie ? Buitendien sou ‘n mens hulle optrede nie as uiters ongepoets kon beskou nie – en dit van duidelik “deftig geklede, heel moontlik geleerde” jongmense, wat ‘n mens sou dink, iets van etiket en goeie maniere behoort te weet.
Ek meen, goeie maniere raak mos nie uit die mode nie, of wat praat ek alles?
“Be Kind –
For everyone you meet is fighting a battle you know nothing about”.
‘n Glimlag of ‘n kompliment kan jou dag maak.
Nou hoekom vergeet ‘n mens dit so maklik ?
Hoekom is ons skaars met komplimente uitdeel, hoekom wys ons nie meer vir die mense om ons, ons waardeer hulle nie? Waardeer wat hulle doen, maak nie saak hoe gering nie.
Komplimenteer iemand wat mooi lyk en wys waardering vir ‘n goedbedoelde gebaar.
Betoon liefde teenoor jou geliefdes, gee drukkies, sê dit en wys dit.
Toets dit gerus. Loop in die straat af, of kyk na die dikwels strak gesigte in die motors op die pad na waar….elkeen besig met sy eie gedagtes en eie probleme.
Nou loop met ‘n glimlag en ‘n huppel in jou stap en sien hoe die gesigsuitdrukkings verander. So opvallend !
Dalk in sommige gevalle is dit die enigste glimlag wat die persoon daai dag sal ontvang.
Wees bedagsaam en dink tweemaal voordat jy kwaad of ongeduldig raak.
Niks kom by die vreugde van dankbaarheid, wat wys op die gesigte van iemand wat ‘n onverwagte maar opregte kompliment ontvang het nie.
Maak iemand se dag met iets wat niks kos…gee ’n glimlag of ‘n kompliment !
By BylineAdmin on September 1, 2014 September 1, 2014
Een ding wat ek geleer het, maar nooit kon regkry nie, was om myself eerste te stel.
Dikwels is ons verwagtinge so onrealisties.
Ons probeer hard om iemand te wees wat “goed genoeg” is vir ander.
– Goed genoeg vir jou man.
– ‘n Goeie ma vir jou kinders.
– ‘n Goeie vriendin.
– Goed genoeg vir familie en vriende.
– Goed genoeg om al die uitdagings wat elke dag stel, te hanteer.
Jy wil almal tevrede stel, in so ‘n mate, dat jy heeltemal van jouself vergeet.
Later glo jy jy kan niks meer doen sonder om iemand se goedkeuring te kry nie.
Maar voor jy jouself kan vind, moet jy eers losmaak en laat gaan.
Neem soms jou eie besluite, glo in jouself en hou daarby.
So preek ek vir my patetiese en verlore vriendin na haar egskeiding.
Wat ‘n verrassing toe sy my so ‘n tyd later baie trots, haar “oorwinning” kom wys.
Sy het vir haarself ‘n kar gekoop – een van háár keuse, háár kleur, háár geld !!
Sy het opgestaan en besef sy kan, sy was nie meer bang, maar het agtergekom sy was eintlik baie sterker is as wat sy ooit kon droom ….en hoe trots was sy nie op dit wat sy vermag het nie?
Is jy daar ?
Jy kan ook opstaan … glo dit net !